Evropski Ekstremno veliki teleskop — ali s kratico E-ELT —
bo postal največji teleskop v vidni in bližnji infrardeči svetlobi na svetu.
V začetku decembra 2014 je ESO Council potrdil prvo fazo izgradnje teleskopa.
To je ESOcast!
Vrhunska znanost in življenje v zakulisju ESO, Evropskega južnega observatorija.
Astronomija je dospela do točke, kjer so večji teleskopi — veliko večji teleskopi —
ključnega pomena za reševanje pomembnih, še nerešenih vprašanj.
ESO že desetletje sodeluje s skupnostjo evropskih znanstvenikov
pri izdelavi načrta za tega novega velikana - E-ELT (Evropski Ekstremno veliki teleskop).
Sklep ESO Council-a pomeni, da lahko v skladu s planom
podelijo ključne pogodbe, vključno s tisto za izdelavo kupole in strukture teleskopa.
E-ELT-jevo glavno zrcalo bo v premeru merilo 39 metrov.
Zbralo bo 13-krat več svetlobe kot katerikoli drug optični teleskop danes.
Glavno zrcalo ne bo sestavljeno iz enega samega zrcala.
Sestavljalo ga bo 798 šestkotnih segmentov,
vsak bo v premeru meril 1.4 metrov in bo debeline samo 5-ih centimetrov.
E-ELT ima nenavaden optični načrt in uporablja pet zrcal.
Vključuje napredno adaptivno optiko, ki popravi razpršenost astronomske slike zaradi turbulence v atmosferi.
ESO-jev Zelo veliki teleskop že uporablja adaptivno optiko.
Z uporabo te tehnike bo E-ELT lahko posnel 15-krat ostrejše slike kot vesoljski teleskop Hubble.
E-ELT bo tudi uporabljal vrsto vrhunskih znanstvenih inštrumentov za zajemanje svetlobe, ki jo zbere teleskop.
Kupola E-ELT-ja je vaja v presežnikih.
Z višino 74 metrov in premerom 86 metrov enostavno presega ohišje kateregakoli poznanega teleskopa.
Popolni dom za E-ELT so našli na vrhu Cerro Armazones,
3000-metrski gori oddaljeni samo 20 kilometrov od ESO-jevega observatorija Paranal v severnem Čilu.
19. junija 2014 je bil razstreljen del vrha Cerro Armazones
kot začetni korak do poravnave vrha.
Od takrat sta tako delo na gori kot tudi pot od Paranala do Armazones dobro napredovala.
Izgradnja samega teleskopa bo zahtevala približno deset let.
Ko bo operativen, se bo E-ELT lotil večjih znanstvenih vprašanj našega časa.
Posnel bo planete okrog drugih zvezd in raziskoval njihove atmosfere ter iskal odtise življenja.
E-ELT bo tudi temeljno prispeval k kozmologiji
z meritvijo lastnosti prvih zvezd in galaksij v vesolju
in raziskovanjem narave skrivnostne temne snovi in temne energije.
Poleg tega astronomi pričakujejo nepričakovano - presenetljive rezultate, ki jih danes ne moremo predvideti.
Evropski Ekstremno veliki teleskop bo predstavljal velikanski skok v naši sposobnosti opazovanja vesolja okrog nas.
Največje oko sveta, ki gleda nebo, bo vodilo do obilice novih odkritij
in revolucioniralo veliko področij astronomije.
To označuje prihod nove dobe.
Prepis ESO, prevod Dunja Fabjan (za Portal v vesolje).